CELEX: 62011CN0062
Language: et
Date: 2011-02-10 00:00:00
Title: Kohtuasi C-62/11: Eelotsusetaotlus, mille on esitanud Hessisches Landessozialgericht, Darmstadt (Saksamaa) 10. veebruaril 2011 — Land Hessen, mida esindab Regierungspräsidium Gießen versus Florence Feyerbacher

14.5.2011   
            
            
               ET
            
            
               Euroopa Liidu Teataja
            
            
               C 145/7
            
         Eelotsusetaotlus, mille on esitanud Hessisches Landessozialgericht, Darmstadt (Saksamaa) 10. veebruaril 2011 — Land Hessen, mida esindab Regierungspräsidium Gießen versus Florence Feyerbacher
   (Kohtuasi C-62/11)
   2011/C 145/09
   Kohtumenetluse keel: saksa
   
      Eelotsusetaotluse esitanud kohus
   
   Hessisches Landessozialgericht, Darmstadt
   
      Põhikohtuasja pooled
   
   
      Kaebuse esitaja: Land Hessen, mida esindab Regierungspräsidium Gießen
   
      Vastustaja: Florence Feyerbacher
   
      Eelotsuse küsimused
   
   
               1.
            
            
               Kas Saksamaa Liitvabariigi ja Euroopa Keskpanga (edaspidi „EKP”) vahel asjaomase institutsiooni asukoha kohta 18. septembril 1998. aastal sõlmitud kokkulepe (edaspidi „asukohakokkulepe”) on osa liidu õigusest, mis on siseriikliku õiguse suhtes ülimuslik, või on tegemist rahvusvahelise lepinguga?
            
         
               2.
            
            
               Kas asukohakokkuleppe artiklit 15 koostoimes Euroopa Keskpankade Süsteemi (edaspidi „EKPS”) ja EKP põhikirja artikliga 36 tuleb tõlgendada kitsalt nii, et hüvitise aluseks oleva Saksa sotsiaalõiguse kohaldatavus EKP töötajate suhtes on välistatud üksnes siis, kui EKP maksab töötajatele vastavalt „teenistustingimustele” võrreldavat sotsiaaltoetust?
            
         
               3.
            
            
               Kui vastus teisele küsimusele on eitav:
               
                           a)
                        
                        
                           Kas osutatud sätteid tuleb tõlgendada nii, et nendega on vastuolus sellise siseriikliku sätte, mis järgib perehüvitiste maksmisel territoriaalsuse põhimõtet, kohaldamine?
                        
                     
                           b)
                        
                        
                           Kas Euroopa Kohtu kaalutlused kohtuasjas C-352/06: Bosmann (EKL 2008, lk I-3827, punktid 31–33) on osutatud sätete kohaldamise osas üle kantavad? Kas asukohakokkuleppe artikkel 15 koostoimes EKPSi ja EKP põhikirja artikliga 36 ei võta Saksamaa Liitvabariigilt pädevust maksta asjaomasel territooriumil elavatele EKP töötajatele peretoetusi?